title: 2013/596/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske fundacije za usposabljanje za proračunsko leto 2011

text:
               16.11.2013

               SL

               Uradni list Evropske unije

               L 308/289

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropske fundacije za usposabljanje za proračunsko leto 2011
   (2013/596/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za usposabljanje za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2011, skupaj z odgovori fundacije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (4), zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0080/2013),

               1.

               podeli razrešnico direktorici Evropske fundacije za usposabljanje glede izvrševanja proračuna fundacije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje direktorici Evropske fundacije za usposabljanje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 165.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 354, 31.12.2008, str. 82.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropske fundacije za usposabljanje za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske fundacije za usposabljanje za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2011, skupaj z odgovori fundacije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (4), zlasti člena 17 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0080/2013),

                  A.

                  ker je bila Evropska fundacija za usposabljanje (v nadaljnjem besedilu: fundacija) s sedežem v Torinu ustanovljena z Uredbo Sveta (EGS) št. 1360/90 (6),

                  B.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov fundacije za proračunsko leto 2011 ter o zakonitosti in pravilnosti z njimi povezanih transakcij,

                  C.

                  ker je Parlament 10. maja 2012 direktorici fundacije podelil razrešnico za izvrševanje proračuna fundacije za leto 2010 (7) ter v svoji resoluciji, priloženi sklepu o podelitvi razrešnice, med drugim:

                              —

                              pozval fundacijo in Komisijo, naj organ za podelitev razrešnice obvestita o dejanskem prispevku, ki je bil odobren fundaciji za proračunsko leto 2010,

                              —

                              pozval fundacijo, naj se osredotoči na stroškovno učinkovito poročanje, ki bi koristilo upravnemu odboru fundacije in najpomembnejšim interesnim skupinam ter jim omogočilo preverjanje uspešnosti fundacije,

                              —

                              pozval fundacijo, naj začne izvajati preostala priporočila službe za notranjo revizijo iz prejšnjih revizij,

                              —

                              pozval fundacijo, naj obvesti organ za podelitev razrešnice o reviziji prvotnega proračuna za leto 2010,

                  D.

                  ker so v proračunu za leto 2011 sredstva za prevzem obveznosti (8) znašala 20 350 000 EUR, sredstva za plačila pa 19 850 000 EUR,

                  E.

                  ker je skupni prispevek Unije v proračun fundacije v letu 2011 znašal 19 850 000 EUR, medtem ko je v letu 2010 znašal 19 297 822 EUR, kar pomeni, da se je prispevek povečal za 2,86 %;

                  F.

                  ker je fundacija konec leta 2011 zabeležila pozitivno realizacijo proračuna v višini 117 686,58 EUR,

         Upravljanje proračuna in finančno poslovodenje

                  1.

                  opominja, da je skupni prispevek Unije fundaciji za leto 2011 znašal 19 850 000 EUR;

                  2.

                  poziva fundacijo in Komisijo, naj organ za podelitev razrešnice obvestita o dejanskem prispevku, ki je bil dodeljen fundaciji za proračunsko leto 2011, saj ta ni povsem razviden iz letnih računovodskih izkazov fundacije;

                  3.

                  opozarja, da mora fundacija Komisiji vrniti skupni znesek v višini 117 686,58 EUR, ki predstavlja realizacijo proračuna za leto 2011;

                  4.

                  na podlagi letnega poročila o dejavnostih fundacije sklepa, da je bila stopnja prevzetih obveznosti fundacije 99,69 %, kar je podobno stopnji izvrševanja za leto 2010, a več v nominalnem smislu;

                  5.

                  na podlagi letnega poročila o dejavnostih sklepa, da je fundacija leta 2011 enkrat spremenila svoj proračun in vanj vključila namenske prejemke (znesek 286 284,28 EUR, ki je bil na voljo iz prejšnjih let, ter skupne obresti v višini 4 522,81 EUR), ki v času sprejetja proračuna (novembra 2010 za proračun 2011) ponavadi še niso opredeljeni;

                  6.

                  je seznanjen s tem, da po podatkih fundacije vodenje zakladnice poteka v skladu z memorandumom o soglasju z nadrejenim Generalnim direktoratom za izobraževanje in kulturo (GD EAC), ki opredeljuje jasna merila za izplačilo subvencije na podlagi strogih zahtev glede denarnega toka; prav tako ugotavlja, da namerava fundacija po obisku Računskega sodišča novembra 2012 v letu 2013 oblikovati in sprejeti uradno politiko vodenja zakladnice; poziva fundacijo, naj organ za podelitev razrešnice seznani z ukrepi, sprejetimi za izvajanje uradne politike vodenja zakladnice, da bi kolikor mogoče zmanjšali in porazdelili finančno tveganje, obenem pa merili na ustrezen donos;

         Prerazporeditve in prenosi

                  7.

                  na podlagi letnega poročila o dejavnostih ugotavlja, da je fundacija skupaj s plačili za obveznosti za poslovanje, prenesenimi iz leta 2010, za sredstva v višini 19 850 000 EUR, ki so bila na voljo v letu 2011, dosegla 99,8-odstotno stopnjo izvrševanja plačil, medtem ko je bila ta stopnja leto poprej 96,5-odstotna, v letu 2009 pa 90-odstotna;

                  8.

                  na podlagi letnega poročila o dejavnostih ugotavlja, da je fundacija v letu 2011 zmanjšala število proračunskih prerazporeditev na 12, medtem ko jih je v letu 2010 opravila 15, v letu 2009 pa 33; potrjuje, da je fundacija v naslednje leto prenesla 13,1 % v letu 2011 prevzetih sredstev, medtem ko je leta 2010 ta delež znašal 12,8 %, leta 2009 pa 17 %;

                  9.

                  je seznanjen s tem, da stopnja prenesenih sredstev za operativne dejavnosti – diferencirana sredstva (reste à liquider) znaša 33 %, medtem ko je stopnja upravnega prenosa nediferenciranih sredstev 3,9 %;

                  10.

                  opaža, da je fundacija po pregledu dejavnosti in dodeljevanja proračunskih sredstev predlagala prerazporeditev, da bi okrepila operativne dejavnosti, zaradi česar so bila iz naslova I v naslova II in III prerazporejena sredstva za prevzem obveznosti in plačila v znesku 147 340 EUR;

         Javna naročila

                  11.

                  ugotavlja, da je bilo na področju javnih naročil preklicanih devet postopkov ter podpisanih 38 pogodb, 104 pogodbe pa so se 31. decembra 2011 izvajale;

         Prostori

                  12.

                  iz podatkov Računskega sodišča sklepa, da so razmere v zvezi s prostori fundacije nezadovoljive, zaradi česar bi utegnile biti dejavnosti fundacije motene; poziva fundacijo, naj si še naprej prizadeva doseči zadovoljivo rešitev, organ za podelitev razrešnice pa naj obvesti o ukrepih, sprejetih za rešitev tega vprašanja; ugotavlja, da je fundacija v postopku podpisa nove pogodbe o izvajanju storitev z regijo, do katerega bo prišlo predvidoma konec februarja 2013, potem ko bosta strani dosegli sporazum;

         Človeški viri

                  13.

                  na podlagi letnega poročila o dejavnostih ugotavlja, da je imela fundacija konec leta 2011 v kadrovskem načrtu šest nezasedenih delovnih mest, medtem ko so bila konec leta 2010 prosta štiri mesta;

                  14.

                  ugotavlja, da je v fundaciji sedaj zaposlenih 125 uslužbencev, pri čemer se ji je v letu 2011 pridružilo sedem uslužbencev, deset pa jih je fundacijo zapustilo;

                  15.

                  na podlagi letnega poročila o dejavnostih ugotavlja, da je število delovnih mest, ki so na voljo za izvajanje nalog fundacije, naslednje:

                              —

                              90 začasnih delovnih mest,

                              —

                              32 pogodbenih in lokalnih uslužbencev,

                              —

                              dva lokalna uslužbenca in

                              —

                              en napoten nacionalni strokovnjak;

         Uspešnost

                  16.

                  na podlagi letnega poročila o dejavnostih ugotavlja, da je fundacija pripravila pregledan seznam kazalnikov korporativne uspešnosti, da bi izboljšala ustreznost in merljivost ciljev ter zagotovila podatke o načinu delovanja fundacije na združeni ravni v primerjavi z njeno osrednjo dejavnostjo in delovanjem;

                  17.

                  prav tako ugotavlja, da je fundacija pripravila projekt, katerega cilj je zagotavljati osrednje podatke v realnem času ter omogoča vsakodnevno spremljanje dejavnosti fundacije, predvsem pa je v pomoč pri upravljanju in poročanju;

                  18.

                  priznava, da je fundacija tudi drugo leto uspešno izvajala torinski proces, ki ponuja zgoščeno, dokumentirano in izčrpno analizo reforme poklicnega izobraževanja in usposabljanja v posamezni državi, opredeljuje pa tudi osrednje politične trende, izzive, omejitve, primere dobre prakse in priložnosti, pri čemer so na konferenci uskladili zaključke analiz iz leta 2010 in sporazuma o deklaraciji iz Torina, pa tudi iz pobude Torinet o vzpostavljanju zmogljivosti pri oblikovanju na dokazih temelječe politike;

         Sodelovanje z Evropskim centrom za razvoj poklicnega usposabljanja (Cedefop)

                  19.

                  ugotavlja, da je bil sporazum o sodelovanju med fundacijo in Evropskim centrom za razvoj poklicnega usposabljanja novembra 2009 podaljšan za obdobje 2010–2013; potrjuje, da fundacija in Cedefop v sklopu okvira za sodelovanje vsako leto pripravita skupni delovni program, ki ga priložita delovnemu programu obeh agencij; pozdravlja namero fundacije, ki želi v prihodnjih letnih poročilih o dejavnostih še več prostora nameniti poročanju o izvajanju tega skupnega delovnega programa;

                  20.

                  ugotavlja, da sta fundacija in Cedefop leta 2011 dodatno sistematizirali svoje sodelovanje, da bi kar najbolje izkoristili svoja mandata, zato sta organizirali seminarje za izmenjavo izkušenj, sodelovali na področju razvoja kvalifikacij, izvajali skupne instrumente Unije in sodelovali pri pripravah na poročanje o napredku držav kandidatk za leto 2012 v okviru nadaljnjega izvajanja sporočila iz Bruggeja o okrepljenem evropskem sodelovanju pri poklicnem izobraževanju in usposabljanju;

                  21.

                  poziva Komisijo, naj skupaj s fundacijo, Evropskim centrom za razvoj poklicnega usposabljanja, Evropskim centrom za izboljšanje življenjskih in delovnih razmer ter Evropsko agencijo za varnost in zdravje pri delu nadalje razišče sinergije, ki obstajajo med temi agencijami, in organu za podelitev razrešnice poroča o možnostih za tesnejše povezave med njimi; poziva omenjene agencije in Komisijo, naj ocenijo, ali bi tesnejše sodelovanje lahko vodilo k ekonomiji obsega in optimizaciji njihove uspešnosti;

         Notranja revizija

                  22.

                  je seznanjen s tem, da je služba za notranjo revizijo leta 2011 izvedla revizijo poslovanja in skladnosti zunanjih in notranjih komunikacij v fundaciji; predvsem ugotavlja, da je služba podala 14 priporočil, med katerimi pa nobeno ni bilo označeno kot „kritično“ ali „izjemno pomembno“; prav tako ugotavlja, da je bilo 12 priporočil označenih kot „pomembnih“, eno priporočilo pa kot „zaželeno“;

                  23.

                  v zvezi s tem poziva fundacijo, naj začne izvajati priporočila službe za notranjo revizijo;

                  24.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (9) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 165.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 354, 31.12.2008, str. 82.

         (5)  UL L 357, 31.12.2002, str. 72.

         (6)  UL L 131, 23.5.1990, str. 1.

         (7)  UL L 286, 17.10.2012, str. 238.

         (8)  Letni računovodski izkazi 2011, str. 13.

         (9)  Sprejeta besedila, P7_TA(2013)0134 (glej stran 374 tega Uradnega lista).


title: 2014/680/EU, Euratom: Sklep predstavnikov vlad držav članic z dne 24. septembra 2014 o imenovanju sodnikov Sodišča

text:
               30.9.2014

               SL

               Uradni list Evropske unije

               L 284/45

         SKLEP PREDSTAVNIKOV VLAD DRŽAV ČLANIC
   z dne 24. septembra 2014
   o imenovanju sodnikov Sodišča

      (2014/680/EU, Euratom)

   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 Pogodbe,
   ob upoštevanju Pogodbe o delovanju Evropske unije in zlasti členov 253 in 255 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) Pogodbe,
   ob upoštevanju naslednjega:

               (1)

               Mandati 14 sodnikov in štirih generalnih pravobranilcev Sodišča se iztečejo 6. oktobra 2015. Za obdobje od 7. oktobra 2015 do 6. oktobra 2021 bi bilo treba opraviti nova imenovanja.

               (2)

               Predlaga se podaljšanje mandatov sodnikov Sodišča Koena LENAERTSA in Rosario SILVA DE LAPUERTE.

               (3)

               Odbor, oblikovan na podlagi člena 255 Pogodbe o delovanju Evropske unije, je dal mnenje o ustreznosti Koena LENAERTSA in Rosario SILVA DE LAPUERTA za opravljanje nalog sodnikov Sodišča –

         SPREJELI NASLEDNJI SKLEP:
   Člen 1
   Za sodnika Sodišča se za obdobje od 7. oktobra 2015 do 6. oktobra 2021 imenujeta:

               —

               Koen LENAERTS

               —

               Rosario SILVA DE LAPUERTA.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 24. septembra 2014

            Predsednik

         S. SANNINO


title: Sklep Sveta z dne 17. decembra 2003 o sklenitvi Sporazuma med Evropsko skupnostjo in Vlado posebnega upravnega območja Hongkong Ljudske republike Kitajske o ponovnem sprejemu oseb brez dovoljenja za prebivanje

text:
Pomembno pravno obvestilo

|

32004D0080

Uradni list L 017 , 24/01/2004 str. 0023 - 0024

		Sklep Svetaz dne 17. decembra 2003o sklenitvi Sporazuma med Evropsko skupnostjo in Vlado posebnega upravnega območja Hongkong Ljudske republike Kitajske o ponovnem sprejemu oseb brez dovoljenja za prebivanje(2004/80/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 63(3)(b) v povezavi z drugim stavkom prvega pododstavka člena 300(2) Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju naslednjega:(1) Komisija je v imenu Evropske skupnosti z Vlado posebnega upravnega območja Hongkong Ljudske republike Kitajske s pogajanji uskladila Sporazum o ponovnem sprejemu oseb, ki prebivajo brez dovoljenja.(2) Ta sporazum je bil v imenu Evropske skupnosti podpisan 27. novembra 2002, ob upoštevanju morebitne poznejše sklenitve, v skladu s Sklepom Sveta z dne 23. septembra 2002.(3) Ta sporazum bi bilo treba odobriti.(4) S tem sporazumom je bil ustanovljen skupni odbor, ki lahko sprejema odločitve s pravnim učinkom, in zato je treba določiti, kdo v tem odboru predstavlja Skupnost, in predpisati postopek za sprejemanje stališč Skupnosti.(5) V skladu s členom 3 Protokola o stališču Združenega kraljestva in Irske, priloženega Pogodbi o Evropski uniji in Pogodbi o ustanovitvi Evropske skupnosti, sta ti državi sporočili svojo željo po sodelovanju pri sprejetju in izvajanju tega sklepa.(6) V skladu s členoma 1 in 2 Protokola o stališču Danske, priloženega k Pogodbi o Evropski uniji in Pogodbi o ustanovitvi Evropske unije, Danska ne sodeluje pri sprejetju tega sklepa in je zato ne obvezuje niti ga ni dolžna izvajati –SKLENIL NASLEDNJE:Člen 1Sporazum med Evropsko skupnostjo in Vlado posebnega upravnega območja Hongkong Ljudske republike Kitajske o ponovnem sprejemu oseb, ki prebivajo brez dovoljenja, se odobri v imenu Evropske skupnosti.Besedilo sporazuma je priloženo temu sklepu.Člen 2Predsednik Sveta da uradno obvestilo, predvideno v členu 20(2) sporazuma [2].Člen 3Komisija s pomočjo strokovnjakov iz držav članic predstavlja Evropsko skupnost v strokovnem odboru, ki se ustanovi po členu 17 tega sporazuma.Člen 4Stališče Evropske skupnosti v okviru strokovnega odbora v zvezi s sprejetjem njegovega poslovnika sprejme Komisija v skladu s členom 17(5) tega sporazuma po posvetovanju s posebnim odborom, ki ga določi Svet.Za vse druge odločitve strokovnega odbora sprejme stališče Evropske skupnosti s kvalificirano večino in na predlog Komisije Svet.Člen 5Ta sklep se objavi v Uradnem listu Evropske unije.Člen 6Ta sklep se naslovi na države članice v skladu s Pogodbo o ustanovitvi Evropske skupnosti.V Bruslju, 17. decembra 2003Za SvetPredsednikG. Alemanno[1] Mnenje, podano z dne 19. septembra 2002 (še ni objavljeno v Uradnem listu).[2] Generalni sekretariat sveta objavi datum zučetka veljavnosti sporazuma v Uradnem listu Evropske unije.--------------------------------------------------


title: Odločba Komisije z dne 28. julija 1981 o seznamu obratov v Federativni republiki Braziliji, odobrenih za uvoz svežega govejega in telečjega mesa ter mesa domačih kopitarjev v Skupnost

text:
Avis juridique important

|

31981D0713

Official Journal L 257 , 10/09/1981 P. 0028 - 0031 Finnish special edition: Chapter 3 Volume 13 P. 0229  Spanish special edition: Chapter 03 Volume 23 P. 0066  Swedish special edition: Chapter 3 Volume 13 P. 0229  Portuguese special edition Chapter 03 Volume 23 P. 0066

Odločba Komisijez dne 28. julija 1981o seznamu obratov v Federativni republiki Braziliji, odobrenih za uvoz svežega govejega in telečjega mesa ter mesa domačih kopitarjev v Skupnost(81/713/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1] in zlasti členov 4(1) in 18(1)(a) ter (b) Direktive,ker morajo obrati v tretjih državah za pridobitev dovoljenja za izvoz svežega mesa v Skupnost izpolnjevati splošne in posebne pogoje iz Direktive 72/462/EGS;ker je Federativna republika Brazilija v skladu s členom 4(3) Direktive 72/462/EGS posredovala seznam obratov, ki imajo dovoljenje za izvoz v Skupnost;ker so pregledi Skupnosti na kraju samem pokazali, da so higienski standardi mnogih od teh obratov zadovoljivi in se lahko zato vpišejo na prvi seznam, izdelan v skladu s členom 4(1) navedene direktive, obratov, iz katerih se dovoli uvoz svežega mesa;ker je treba primer drugih obratov, ki jih je predlagala Brazilija, ponovno preučiti na podlagi dodatnih podatkov v zvezi z njihovimi higienskimi standardi in njihovo sposobnostjo hitrega prilagajanja zakonodaji Skupnosti;ker se med tem časom in da bi se izognili kakršnikoli nenadni prekinitvi obstoječih trgovinskih tokov tem obratom lahko začasno dovoli, da nadaljujejo z izvozi svežega mesa v tiste države članice, ki so pripravljene, da jih sprejmejo;ker bo zato treba to odločbo ponovno preučiti in po potrebi spremeniti ob upoštevanju ukrepov, sprejetih v ta namen, in opravljenih izboljšav;ker je treba poudariti, da za izvoz svežega mesa velja tudi druga veterinarska zakonodaja Skupnosti, zlasti kar zadeva zahteve zdravstvenega varstva, vključno s posebnimi določbami za Dansko, Irsko in Združeno kraljestvo;ker za pogoje za uvoz svežega mesa iz obratov s seznama, priloženega k tej odločbi, še vedno veljajo zadevni predpisi in splošne določbe Pogodbe; ker zlasti za uvoz nekaterih vrst mesa, kot je meso s težo manj kakor 3 kilograme ali meso, ki vsebuje ostanke nekaterih snovi, za katere usklajena pravila Skupnosti še ne obstajajo, iz tretjih držav in ponoven izvoz v druge države članice, še vedno velja zdravstvena zakonodaja države članice uvoznice;ker so ukrepi, predvideni s to odločbo, v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 11. Obratom v Federativni republiki Braziliji, naštetim v Prilogi, se odobri uvoz svežega govejega in telečjega mesa ter mesa domačih kopitarjev v Skupnost.2. Za uvoz iz navedenih obratov še vedno veljajo drugi veterinarski predpisi Skupnosti in zlasti tisti, ki se nanašajo na zahteve zdravstvenega varstva.Člen 21. Države članice prepovejo uvoz vrst svežega mesa iz člena 1(1), ki prihajajo iz drugih obratov, kakor tistih, naštetih v Prilogi.2. Vendar ta prepoved do 1. maja 1982 ne velja za obrate, ki sicer niso našteti v Prilogi, vendar so jih 1. julija 1981 uradno odobrile in predlagale brazilske oblasti v skladu s členom 4(3) Direktive 72/462/EGS, razen če ni v zvezi z njimi pred 1. majem 1982 sprejeta nasprotna odločitev v skladu s členom 4(1) navedene direktive.Komisija pošlje državam članicam seznam teh obratov.Člen 3Ta uredba začne veljati 1. oktobra 1981.Člen 4Ta odločba se pregleda in po potrebi spremeni pred 1. majem 1982.Člen 5Ta odločba je naslovljena na države članice.V Bruslju, 28. julija 1981Za KomisijoPredsednikGaston ThornPRILOGASEZNAM OBRATOVI. GOVEJE MESOA. Klavnice in razsekovalniceŠt. obrata Naslov[INSERT TEXT FROM ORIGINAL, OJ p. 30]B. KlavniceŠt. obrata Naslov[INSERT TEXT FROM ORIGINAL, OJ p. 30]C. RazsekovalniceŠt. obrata Naslov[INSERT TEXT FROM ORIGINAL, OJ p. 30]II. MESO KOPITARJEVKlavnice in razsekovalniceŠt. obrata Naslov[INSERT TEXT FROM ORIGINAL, OJ p. 30]III. HLADILNICEŠt. obrata Naslov[INSERT TEXT FROM ORIGINAL, OJ p. 31][1] UL L 302, 31.12.1972, str. 28.


title: Sklep Sveta z dne 29. septembra 2000 o sestavi in statutu Odbora za ekonomsko politiko

text:
Pomembno pravno obvestilo

|

32000D0604

Uradni list L 257 , 11/10/2000 str. 0028 - 0031

		Sklep Svetaz dne 29. septembra 2000o sestavi in statutu Odbora za ekonomsko politiko(2000/604/ES)SVET EVROPSKE UNIJE JE -ob upoštevanju Pogodbe o ustanovitvi Evropske skupnosti in zlasti člena 209 Pogodbe,ob upoštevanju mnenja Komisije,ob upoštevanju naslednjega:(1) Odbor za ekonomsko politiko (v nadaljnjem besedilu "Odbor") je bil ustanovljen s Sklepom Sveta 74/122/EGS [1].(2) Odbor je izvajal vse naloge, ki so bile doslej dodeljene Odboru za kratkoročno ekonomsko politiko, ustanovljenim z odločbo Sveta z dne 9. marca 1960 zaradi usklajevanja konjukturnih politik držav članic [2], Odboru za proračunsko politiko, ustanovljenim s Sklepom Sveta z dne 8. maja 1964 zaradi sodelovanja med pristojnimi vladnimi ministrstvi držav članic na področju proračunske politike [3] in Odboru za srednjeročno ekonomsko politiko, ustanovljenim s Sklepom Sveta z dne 15. aprila 1964, s katerim je bil ustanovljen Odbor za srednjeročno ekonomsko politiko [4].(3) Odbor je predviden v členu 272 Pogodbe.(4) Statut Odbora bi moral upoštevati novo institucionalno okolje, ki je nastalo z vstopom v tretjo fazo ekonomske in monetarne unije. Zdi se koristno, da se ohrani osnovna sestava Odbora, potrebne pa so prilagoditve za izboljšanje njegovega delovanja in natančnejša opredelitev njegovih nalog.(5) Naloga, dodeljena Odboru, ne vpliva na pravico Komisije, da oblikuje priporočila ali pripravlja mnenja o zadevah, ki jih Pogodba obravnava.(6) Uvajanje evra krepi potrebo po tesnem usklajevanju gospodarske politike in trajni konvergenci gospodarskih rezultatov držav članic. V skladu z resolucijo Evropskega sveta z dne 13. decembra 1997 o usklajevanju gospodarske politike v 3. fazi ekonomske in monetarne unije [5], bi večje usklajevanje gospodarske politike moralo vključevati tesnejše spremljanje makroekonomskega razvoja v državah članicah in strukturne politike držav članic na trgih delovne sile, proizvodov in storitev, pa tudi stroškovnih in cenovnih trendov, zlasti če vplivajo na možnost doseganja trajno nizke stopnje rasti inflacije in odpiranje novih delovnih mest.(7) V središču usklajevanja gospodarske politike so širše usmeritve gospodarske politike in postopek večstranskega nadzora, ki so predvideni v členu 99 Pogodbe. Odbor - ne da bi vplival na naloge Ekonomsko-finančnega odbora -, zagotavlja podporo pri oblikovanju smernic in nudi pomoč pri postopku večstranskega nadzora na področjih, omenjenih v tem Sklepu.(8) Evropski svet je na srečanju v Cardiffu dne 16. junija 1998 pozdravil odločitev Ekonomsko-finančnega Sveta (Ecofin) in ministrskega srečanja na tem Svetu dne 1. maja 1998 [6], da vpeljejo enostaven postopek spremljanja napredka gospodarske reforme, ki v celoti upošteva načelo subsidiarnosti.(9) Resolucija Evropskega sveta z dne 3. in 4. junija 1999 je uvedla postopek makroekonomskega dialoga na ravni Skupnosti. Ta makroekonomski dialog je namenjen izboljšanju medsebojnega vpliva razvoja plač in makroekonomske politike. Evropski svet je sklenil, da bi moral makroekonomski dialog na tehnični ravni potekati v delovni skupini, ustanovljeni v okviru Odbora in sicer s sodelovanjem Odbora za zaposlovanje in trg delovne sile ter z udeležbo predstavnikov obeh odborov (vključno z Evropsko centralno banko), Komisije in Makroekonomske skupine za socialni dialog. Odbor bi moral pritegniti k dialogu na tej ravni zlasti vladne predstavnike.(10) Resolucija Evropskega sveta z dne 16. junija 1997 o rasti in zaposlovanju [7] je zahtevala večje usklajevanje gospodarske politike, ki bo omogočila dopolnitev postopka, predvidenega v novem naslovu Pogodbe v zvezi z zaposlovanjem, zahtevala pa je tudi, da Odbor za zaposlovanje tesno sodeluje z Odborom.(11) Pogodba predvideva ustanovitev Ekonomsko-finančnega odbora. Naloge Ekonomsko-finančnega odbora so opredeljene v členu 114(2) Pogodbe. Statut Ekonomsko-finančnega odbora je bil sprejet s sklepom Sveta z dne 31. decembra 1998 [8]. Odbor mora tesno sodelovati z Ekonomsko-finančnim odborom, kadar pomaga Svetu.(12) Pogodba zahteva ustanovitev Odbora za zaposlovanje. Zahtevano je tudi tesno sodelovanje s tem odborom.(13) Opis nalog Odbora ne sme vplivati na kakršno koli morebitno prihodnjo sekundarno zakonodajo v zvezi s postopkom večstranskega nadzora, predvidenega v členu 99(5) Pogodbe.(14) Države članice, Komisija in Evropska centralna banka morajo biti v Odboru ustrezno zastopane. Vsaka od njih mora imenovati po štiri člane.(15) Člani odbora morajo biti imenovani na podlagi osebnih sposobnosti in jih morajo pri izvajanju nalog voditi splošne koristi Skupnosti.(16) Predsednik Odbora je izvoljen za dobo dveh let. Praviloma tega mandata ni mogoče podaljšati razen v primeru, če ni nobenega drugega kandidata za predsedstvo.(17) Članstvo uradnikov Evropske centralne banke in državnih centralnih bank v Odboru ne sme vplivati na člen 108 Pogodbe -SKLENIL:Člen 1Statut Odbora za ekonomsko politiko, ki je predviden v členu 272 Pogodbe ("Odbor"), se sprejme.Besedilo statuta se nahaja v Prilogi k Statutu.Člen 2Sklep 74/122/EGS se razveljavi.Člen 3Ta sklep začne veljati naslednji dan po objavi.V Bruslju, 29. septembra 2000Za SvetPredsednikL. Fabius[1] UL L 63, 5.3.1974, str. 21.[2] UL 31, 9.5.1960, str. 764/60.[3] UL 77, 21.5.1964, str. 1205/64.[4] UL 64, 22.4.1964, str. 1031/64.[5] UL C 35, 22.1.1998, str. 1.[6] UL L 139, 11.5.1998, str. 28.[7] UL C 236, 2.8.1997, str. 3.[8] UL L 5, 9.1.1999, str. 71.--------------------------------------------------PRILOGAStatut Odbora za ekonomsko politikoDEL INALOGE ODBORAČlen 11. Brez poseganja v člena 114 in 207 Pogodbe, Odbor za ekonomsko politiko (v nadaljnjem besedilu "Odbor") sodeluje pri pripravi dela Sveta na področju usklajevanja gospodarske politike držav članic in Skupnosti ter daje nasvete Komisiji in Svetu.2. Odbor pomaga pripravljati delo Sveta z zagotavljanjem ekonomskih analiz, mnenj o metodologijah in predlogov za oblikovanje političnih priporočil, ki se nanašajo zlasti na strukturno politiko, pri čemer skuša zboljšati možnosti rasti in zaposlovanja v Skupnosti. S tem v zvezi se osredotoča zlasti na:- delovanje trga dobrin, kapitala, storitev in delovne sile, vključno z razvojem plač, produktivnosti, zaposlovanja in konkurenčnosti,- vlogo in učinkovitost javnega sektorja ter dolgoročno uravnoteženost javnih financ,- širše gospodarske posledice posebnih strateških usmeritev, kot so na primer posledice, ki se nanašajo na okolje, razvoj in raziskavo ter socialno kohezijo.3. Brez poseganja v člena 114 in 207 Pogodbe, Odbor podpira delo Sveta na zgoraj omenjenih področjih, zlasti pri oblikovanju širših smernic gospodarske politike, in sodeluje pri postopku večstranskega nadzora iz člena 99(3) Pogodbe. S tem v zvezi Odbor vodi redne preglede po državah, s posebnim poudarkom na strukturnih reformah v državah članicah.4. Brez poseganja v člena 130 in 207 Pogodbe, Odbor sodeluje pri delu Sveta v okviru naslova Pogodbe v zvezi z zaposlovanjem.5. Odbor podpira Ekonomsko-finančni odbor, zlasti na področju spremljanja kratkoročnega in srednjeročnega makroekonomskega razvoja v državah članicah in Skupnosti z zagotavljanjem analiz in mnenj, ki se nanašajo predvsem na metodološka vprašanja v zvezi z medsebojnim vplivom strukturne in makroekonomske politike ter na razvoj plač v državah članicah in Skupnosti.6. Odbor zagotavlja okvir, v katerem poteka makroekonomski dialog na tehnični ravni, ki vključuje predstavnike Odbora (vključno z Evropsko centralno banko), Ekonomsko-finančni odbor, Odbor za zaposlovanje, Komisijo in socialne partnerje.7. Komisija se posvetuje z Odborom o največji stopnji povečanja neobveznih izdatkov splošnega proračuna Evropskih skupnosti iz člena 272 Pogodbe.Člen 2Odbor oblikuje mnenje na zahtevo Sveta, Komisije, Ekonomsko-finančnega odbora ali na svojo pobudo.Člen 3Odbor pri izvajanju svojih nalog tesno sodeluje z Ekonomsko-finančnim odborom, kadar poroča Svetu. Kadar Odbor pomaga pripravljati širše smernice za gospodarsko politiko, poroča Ekonomsko-finančnemu odboru. Svoje delo usklajuje z Odborom za zaposlovanje in drugimi odbori ter delovnimi skupinami, ki pripravljajo delo Sveta na področjih, za katera so ti odbori in delovne skupine pristojni.DEL IISESTAVAČlen 41. Države članice, Komisija in Evropska centralna banka imenujejo vsaka po štiri člane Odbora.2. Člani Odbora so izbrani med višjimi uradniki, ki imajo izredne sposobnosti na področju oblikovanja ekonomske in strukturne politike.Člen 5Člane Odbora pri izpolnjevanju nalog vodijo splošne koristi Skupnosti.DEL IIIPREDSEDNIK IN SEKRETARIATČlen 61. Odbor izvoli izmed svojih članov predsednika in največ tri podpredsednike in sicer z večino glasov ter za dobo dveh let. Praviloma dveletni mandat ni obnovljiv.2. Predsednik lahko prenese svojo glasovalno pravico na drugega člana delegacije.Člen 7Če predsednik ne more izvrševati svojih nalog, ga nadomesti eden od podpredsednikov Odbora.Člen 81. Odboru pomaga sekretariat pod vodstvom sekretarja. Sekretarja in osebje sekretariata, ki je potrebno za izvajanje nalog sekretariata, zagotovi Komisija. Sekretarja imenuje Komisija po posvetovanju z Odborom. Sekretar in njegovo osebje, pri opravljanju svojih nalog za Odbor, delujeta v skladu z navodili Odbora.2. Izdatki Odbora so zajeti v proračunu Komisije.DEL IVPOSTOPKIČlen 9Mnenja ali poročila so sprejeta z večino glasov članov, kadar je potrebno glasovanje. Vsak član ima po en glas. Vendar, ko gre za dajanje nasveta ali mnenja o vprašanjih, o katerih bo Svet morda pozneje odločal, lahko člani centralnih bank in Komisije polno sodelujejo pri razpravi, ne morejo pa sodelovati pri glasovanju. Odbor poroča tudi o manjšinskih ali nasprotnih stališčih, izraženih med razpravo.Člen 10Praviloma lahko na sestankih Odbora govorijo samo člani. V izjemnih okoliščinah lahko predsednik odloči drugače.Člen 11Odbor lahko poveri preučitev posebnih vprašanj pododborom ali delovnim skupinam. Predsedovanje takim skupinam prevzame član Odbora, ki ga Odbor imenuje.Člen 12Odbor, pododbori ali delovne skupine lahko zaprosijo za pomoč strokovnjake.Člen 13Odbor sklicuje predsednik na svojo pobudo ali na zahtevo Sveta, Komisije ali najmanj petih članov.Člen 141. Odbor praviloma zastopa predsednik. Odbor lahko še zlasti pooblasti predsednika, da poroča o razpravah in ustno razloži mnenja in poročila, ki jih je Odbor pripravil.2. Predsednik Odbora je odgovoren za vzdrževanje stikov Odbora z Evropskim parlamentom, ki mora biti ustrezno obveščen o delu Odbora.Člen 151. Če ni drugače odločeno, so zapisniki Odbora zaupni. Isto pravilo velja za zapisnike njegovih pododborov ali delovnih teles.2. Poročila ali mnenja, ki jih Odbor pripravlja, so na voljo javnosti potem, ko so poslana naslovniku, razen če obstajajo izjemno pomembni razlogi, da ostanejo še naprej zaupna.Člen 16Odbor sprejme svoj poslovnik.--------------------------------------------------


title: Sklep Evropskega parlamenta (EU) 2015/1680 z dne 29. aprila 2015 o zaključnem računu Evropske agencije za varnost in zdravje pri delu za proračunsko leto 2013

text:
               30.9.2015

               SL

               Uradni list Evropske unije

               L 255/323

      SKLEP EVROPSKEGA PARLAMENTA (EU) 2015/1680
      z dne 29. aprila 2015
      o zaključnem računu Evropske agencije za varnost in zdravje pri delu za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropske agencije za varnost in zdravje pri delu za proračunsko leto 2013,

                  —

                  ob upoštevanju poročila Računskega sodišča o zaključnem računu Evropske agencije za varnost in zdravje pri delu za proračunsko leto 2013 z odgovorom agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočil Sveta z dne 17. februarja 2015 o podelitvi razrešnice agenciji glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (5), zlasti člena 14,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A8-0076/2015),

         1.

            ugotavlja, da so podatki v končnem zaključnem računu Evropske agencije za varnost in zdravje pri delu takšni kot v Prilogi k poročilu Računskega sodišča;

         2.

            odobri zaključni račun Evropske agencije za varnost in zdravje pri delu za proračunsko leto 2013;

         3.

            naroči svojemu predsedniku, naj ta sklep posreduje direktorici Evropske agencije za varnost in zdravje pri delu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 340.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 216, 20.8.1994, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep (EU) 2015/471 Evropskega parlamenta in Sveta z dne 11. marca 2015 o uporabi sredstev Evropskega sklada za prilagoditev globalizaciji (vloga EGF/2014/011 BE/Caterpillar iz Belgije)

text:
               20.3.2015

               SL

               Uradni list Evropske unije

               L 76/58

         SKLEP (EU) 2015/471 EVROPSKEGA PARLAMENTA IN SVETA
   z dne 11. marca 2015
   o uporabi sredstev Evropskega sklada za prilagoditev globalizaciji (vloga EGF/2014/011 BE/Caterpillar iz Belgije)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) in zlasti člena 15(4) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2), in zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki so postali presežni, in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ki je predmet Uredbe (ES) št. 546/2009 (3), ali nove svetovne finančne in gospodarske krize, ter za pomoč pri njihovi ponovni vključitvi na trg dela.

               (2)

               Člen 12 Uredbe Sveta (EU, Euratom) št. 1311/2013 (4) omogoča uporabo sredstev ESPG do letne zgornje meje 150 milijonov EUR (v cenah iz leta 2011).

               (3)

               Belgija je vlogo za uporabo sredstev ESPG v zvezi z odpuščanjem v podjetju Caterpillar Belgium S.A. v Belgiji predložila 22. julija 2014 in jo dopolnila z dodatnimi informacijami, kot je določeno v členu 8(3) Uredbe (EU) št. 1309/2013. Ta vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 1 222 854 EUR za vlogo, ki jo je predložila Belgija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2015 se iz Evropskega sklada za prilagoditev globalizaciji uporabi vsota 1 222 854 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 11. marca 2015

            Za Evropski parlament

            Predsednik

         M. SCHULZ

            Za Svet

            Predsednica

         Z. KALNIŅA-LUKAŠEVICA

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba (ES) št. 546/2009 Evropskega parlamenta in Sveta z dne 18. junija 2009 o spremembi Uredbe (ES) št. 1927/2006 o ustanovitvi Evropskega sklada za prilagoditev globalizaciji (UL L 167, 29.6.2009, str. 26).

      (4)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: Sklep Sveta (SZVP) 2015/739 z dne 7. maja 2015 o spremembi Sklepa 2013/798/SZVP o omejevalnih ukrepih proti Srednjeafriški republiki

text:
               8.5.2015

               SL

               Uradni list Evropske unije

               L 117/49

         SKLEP SVETA (SZVP) 2015/739
   z dne 7. maja 2015
   o spremembi Sklepa 2013/798/SZVP o omejevalnih ukrepih proti Srednjeafriški republiki
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Po sprejetju Resolucije Varnostnega sveta Združenih narodov 2127 (2013) je Svet je 23. decembra 2013 sprejel Sklep 2013/798/SZVP (1).

               (2)

               Varnostni svet Združenih narodov je 22. januarja 2015 sprejel Resolucijo 2196 (2015).

               (3)

               V RVSZN 2196 (2015) so določene nekatere spremembe meril glede omejitve vstopa ter zamrznitve sredstev in ekonomskih virov za osebe ali subjekte, ki jih je na seznam uvrstil odbor, ustanovljen na podlagi odstavka 57 RVSZN 2127 (2013).

               (4)

               Za izvedbo nekaterih sprememb je potrebno nadaljnje ukrepanje Unije.

               (5)

               Sklep 2013/798/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2013/798/SZVP se spremeni:

               1.

               vstavi se naslednji člen:
               „Člen 1a
               Če države članice odkrijejo predmete, katerih dobava, prodaja, prenos ali izvoz je na podlagi člena 1 prepovedan, jih zasežejo, evidentirajo in odstranijo (na primer tako, da jih uničijo, naredijo neuporabne, jih uskladiščijo ali pošljejo v uničenje v državo, ki ni država izvora ali namembna država).“;

               2.

               v členu 2(1) se točka (a) nadomesti z naslednjim:

                           „(a)

                           prodajo, dobavo, prenos ali izvoz orožja in sorodnega materiala ter zagotavljanje s tem povezane tehnične pomoči ali financiranja in finančne pomoči, ki so namenjeni izključno v podporo ali uporabo v večrazsežnostni integrirani stabilizacijski misiji Združenih narodov v Srednjeafriški republiki (MINUSCA), regionalni bojni skupini Afriške unije (AU-RTF), misijah Unije in s strani francoskih sil, razporejenih v Srednjeafriški republiki;“

                     ;

               3.

               v členu 2a se odstavek 1 nadomesti z naslednjim:
               „1.   Države članice sprejmejo potrebne ukrepe, da preprečijo vstop na svoje ozemlje ali tranzit preko njega osebam, ki jih odbor, ustanovljen na podlagi odstavka 57 RVSZN 2127 (2013) (v nadaljnjem besedilu: odbor), uvrsti na seznam kot osebe, ki sodelujejo pri dejanjih, ki ogrožajo mir, stabilnost ali varnost v Srednjeafriški republiki, ali jih podpirajo, vključno z dejanji, ki ogrožajo ali kršijo prehodne sporazume ali ki ogrožajo ali ovirajo proces politične tranzicije, tudi tranzicijo v smeri svobodnih in poštenih demokratičnih volitev, ali ki spodbujajo nasilje, pa tudi osebam, ki:

                           (a)

                           kršijo embargo na orožje, uveden na podlagi odstavka 54 RVSZN 2127 (2013) in člena 1 tega sklepa, ali ki so neposredno ali posredno dobavile, prodale ali prenesle orožje ali sorodni material oboroženim skupinam ali kriminalnim združbam v Srednjeafriški republiki ali ga od njih prejele ali ki so tem skupinam ali združbam nudile tehnično svetovanje, usposabljanje ali pomoč, vključno s financiranjem in finančno pomočjo, povezano z nasilnimi dejanji oboroženih skupin ali kriminalnih združb v Srednjeafriški republiki, ali jih od njih prejele;

                           (b)

                           sodelujejo pri načrtovanju, vodenju ali zagrešitvi dejanj, s katerimi se krši mednarodno pravo na področju človekovih pravic ali mednarodno humanitarno pravo ali s katerimi se zlorabljajo ali kršijo človekove pravice v Srednjeafriški republiki, vključno z dejanji, ki vključujejo spolno nasilje, napadi na civiliste, napadi na podlagi etnične ali verske pripadnosti žrtev, napadi na šole in bolnišnice ter ugrabitvami in prisilnim izseljevanjem;

                           (c)

                           novačijo ali izkoriščajo otroke v oboroženih spopadih v Srednjeafriški republiki in s tem kršijo veljavno mednarodno pravo;

                           (d)

                           podpirajo oborožene skupine ali kriminalne združbe s pomočjo nezakonitega izkoriščanja naravnih virov ali trgovine z njimi v Srednjeafriški republiki ali iz Srednjeafriške republike, vključno z diamanti, zlatom ter prosto živečimi živalmi in proizvodi iz njih;

                           (e)

                           ovirajo dostavo humanitarne pomoči Srednjeafriški republiki, dostop do nje ali njeno razdeljevanje;

                           (f)

                           sodelujejo pri načrtovanju, vodenju, sponzoriranju ali izvedbi napadov zoper misije ZN ali mednarodne varnostne sile, vključno z MINUSCA, misijami Unije in francoskimi operacijami, ki jim nudijo podporo;

                           (g)

                           vodijo subjekt, ki ga je odbor uvrstil na seznam, ali nudijo podporo osebi ali subjektu, ki ga je odbor uvrstil na seznam, ali delajo za ali v imenu ali po navodilih take osebe ali subjekta, ali vodijo subjekt, ki je v lasti ali pod nadzorom osebe ali subjekta, ki ga je odbor uvrstil na seznam;

                     ki so navedene na seznamu v Prilogi k temu sklepu.“;

               4.

               v členu 2b se odstavek 1 nadomesti z naslednjim:
               „1.   Zamrznejo se vsa sredstva in gospodarski viri, ki so v lasti ali pod neposrednim ali posrednim nadzorom oseb ali subjektov, ki jih odbor uvrsti na seznam, ker sodelujejo pri dejanjih, ki ogrožajo mir, stabilnost ali varnost v Srednjeafriški republiki ali jih podpirajo, vključno z dejanji, ki ogrožajo ali kršijo prehodne sporazume ali ki ogrožajo ali ovirajo proces politične tranzicije, tudi tranzicijo v smeri svobodnih in poštenih demokratičnih volitev, ali ki spodbujajo nasilje, vključno z osebami in subjekti, ki:

                           (a)

                           kršijo embargo na orožje, uveden na podlagi odstavka 54 RVSZN 2127 (2013) in člena 1 tega sklepa, ali ki so neposredno ali posredno dobavile, prodale ali prenesle orožje ali sorodni material oboroženim skupinam ali kriminalnim združbam v Srednjeafriški republiki ali ga od njih prejele ali ki so tem skupinam ali združbam nudile tehnično svetovanje, usposabljanje ali pomoč, vključno s financiranjem in finančno pomočjo, povezano z nasilnimi dejanji oboroženih skupin ali kriminalnih združb v Srednjeafriški republiki, ali jih od njih prejele;

                           (b)

                           sodelujejo pri načrtovanju, vodenju ali zagrešitvi dejanj, s katerimi se krši mednarodno pravo na področju človekovih pravic ali mednarodno humanitarno pravo ali s katerimi se zlorabljajo ali kršijo človekove pravice v Srednjeafriški republiki, vključno z dejanji, ki vključujejo spolno nasilje, napadi na civiliste, napadi na podlagi etnične ali verske pripadnosti žrtev, napadi na šole in bolnišnice ter ugrabitvami in prisilnim izseljevanjem;

                           (c)

                           novačijo ali izkoriščajo otroke v oboroženih spopadih v Srednjeafriški republiki in s tem kršijo veljavno mednarodno pravo;

                           (d)

                           podpirajo oborožene skupine ali kriminalne združbe s pomočjo nezakonitega izkoriščanja naravnih virov ali trgovine z njimi v Srednjeafriški republiki ali iz Srednjeafriške republike, vključno z diamanti, zlatom ter prosto živečimi živalmi in proizvodi iz njih;

                           (e)

                           ovirajo dostavo humanitarne pomoči Srednjeafriški republiki, dostop do nje ali njeno razdeljevanje;

                           (f)

                           sodelujejo pri načrtovanju, vodenju, sponzoriranju ali izvedbi napadov zoper misije ZN ali mednarodne varnostne sile, vključno z MINUSCA, misijami Unije in francoskimi operacijami, ki jim nudijo podporo;

                           (g)

                           vodijo subjekt, ki ga je odbor uvrstil na seznam, ali nudijo podporo osebi ali subjektu, ki ga je odbor uvrstil na seznam, ali delajo za ali v imenu ali po navodilih take osebe ali subjekta, ali vodijo subjekt, ki je v lasti ali pod nadzorom osebe ali subjekta, ki ga je odbor uvrstil na seznam.

                     Seznam oseb in subjektov iz tega odstavka je v Prilogi.“.
         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 7. maja 2015

            Za Svet

            Predsednik

         E. RINKĒVIČS

      (1)  Sklep Sveta 2013/798/SZVP z dne 23. decembra 2013 o omejevalnih ukrepih proti Srednjeafriški republiki (UL L 352, 24.12.2013, str. 51).


title: Sklep Sveta z dne 25. julija 1985 o določitvi postopka za imenovanje tistih članov Evropske fundacije, ki jih izbere Skupnost

text:
Pomembno pravno obvestilo

|

31985D0375

Uradni list L 210 , 07/08/1985 str. 0034 - 0034 finska posebna izdaja: poglavje 1 zvezek 2 str. 0044  španska posebna izdaja: poglavje 01 zvezek 5 str. 0003  švedska posebna izdaja: poglavje 1 zvezek 2 str. 0044  portugalska posebna izdaja poglavje 01 zvezek 5 str. 0003

		Sklep Svetaz dne 25. julija 1985o določitvi postopka za imenovanje tistih članov Evropske fundacije, ki jih izbere Skupnost(85/375/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, in zlasti člena 235 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker so predstavniki vlad držav članic, ki so se sestali v okviru Sveta, s Sporazumom z dne 29. marca 1982 ustanovili Evropsko fundacijo;ker je v sporazumu predpisano, da 10 članov odbora fundacije lahko imenuje Skupnost;ker je treba določiti postopek, s katerim se omogoči izvrševanje te pravice;ker je treba sprejeti predpise o ustrezni udeležbi poslancev Evropskega parlamenta v odboru fundacije;ker v pogodbi niso bila predvidena za to potrebna pooblastila,SKLENIL:Člen 1Člane odbora Evropske fundacije, ki jih mora imenovati Skupnost, imenuje Svet, ki sprejme odločitev s kvalificirano večino, na predlog Komisije in po posvetovanju z Evropskim parlamentom.Člen 2Pri pripravi svojega predloga Komisija izbere osebe, cenjene zaradi usposobljenosti in izkušenj. Komisija zagotovi, da ni nobenega dvoma glede neodvisnosti teh oseb.Seznam predlaganih imen vsebuje tudi imena članov Evropskega parlamenta.Člen 3Ta sklep začne učinkovati na dan začetka veljavnosti Sporazuma o ustanovitvi Evropske fundacije.V Bruslju, 25. julija 1985Za SvetPredsednikJ. Poos[1] UL C 112, 7.5.1985, str. 4.[2] Mnenje podano dne 12. julija 1985 (še ni bilo objavljeno v Uradnem listu).--------------------------------------------------